Lacus cycnorum
Lacus cycnorum, sive Lacus cycneus (Russice Лебеди́ное о́зеро), op. 20, est ballatio a Petro Čajkovskij annis 1875 et 1876 composita, quae, contra primam defectionem, nunc est una ex ballationibus spectatoribus gratissima. Scaenarium, olim binis actibus dispositum, ex fabulis miraculosis Russicis Germanicisque (sicut "Anas alba") ab Alexandro Afanas'ev in Narodnye russkie skazki collectis factum est. Fabulam Odettae narrat, principissae in cycnum per imprecationem venefici mali conversae. Choreographus primae productionis fuit Iulius Reisinger (Václav Reisinger). Prima perfunctio divulgata est a Ballatione Bolshoi in Theatro Bolshoi Moscuae die 4 Martii (modo vetere) 1877. Quamquam ballatio in multis spectaculis variis oblata est, plurimae societates ballationum musicam et saltationem earum scaenaria in renovatione anni 1895 condunt. Quae renovatio primum a Mario Petipa et Leone Ivanov pro Ballatione Imperiali in scaena Theatri Mariinsky Petropoli die 15 Ianuarii 1895 oblata est, partiturá Čajkovskianá a Ricardo Drigo, principali conductore et compositore Theatri Imperialis Petropolitani, retractatá.